Public procurement notice: Contract Notice
Published: 2022-04-01
Buyer: Pohjois-Pohjanmaan sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33100000 | 33195000
Submission deadline: 2022-05-02
Award criteria: The most economic tender

Technical requirements: Pohjois-Pohjanmaan sairaanhoitopiirin kuntayhtymän (PPSHP) Hankintapalvelut pyytää tarjoustanne potilasvalvontajärjestelmästä tässä tarjouspyynnössä ja sen liitteissä määritellyn mukaisesti. Potilasvalvontajärjestelmän monivuotinen hankintasopimus kattaa uuden sairaalan sekä OYS:n ja Oulaskankaan nykyisten tilojen potilasvalvontajärjestelmän laite- ja järjestelmätoimituksia tarvikkeineen. Hankintayksikkö hakee sopimuskumppania, joka parhaiten pystyy vastaamaan tarjouspyynnön vaatimuksiin ja sitoutuu pitkäaikaiseen yhteistyöhön.
Päästäkseen tarjousvertailuun Tarjoajan on tarjottava kaikkiin potilasvalvontajärjestelmässä oleviin kohteisiin, jotka ovat seuraavat:
Potilasvalvontajärjestelmä kattaa laajasti sekä potilasvalvontamonitorit että niihin liittyvät järjestelmät tarvikkeineen. Potilasmonitorointi on keskeinen osa potilaan hoitoa sekä potilasturvallisuutta. Potilasvalvontaratkaisuilla voidaan merkittävästi parantaa työnkulkua, potilaspolkujen sujuvuutta, nopeuttaa potilaan hoitoon liittyvää päätöksentekoa ja aikaistaa potilaan tilassa tapahtuvien hoitoa vaativien muutosten havainnointia. Edellä mainittujen periaatteiden johdosta tarjouspyynnössä arvioidaan potilasmonitorointia potilasvalvontajärjestelmänä.
Osa uuden sairaalan toiminnasta aloitetaan tämän hetkisen suunnitelman mukaan vuoden 2023 alussa. Uuteen sairaalaan hankitaan yhtenäinen potilasvalvontajärjestelmä monitoriperheenä yhdeltä Tarjoajalta. Potilasvalvontajärjestelmällä valvotaan sekä eri ikäisiä potilaita keskosesta aikuisiin, että eri hoidon vaikeusasteisia potilaita.
Tulevaisuudessa sairaalassa hoidetaan keskimäärin sairaampia ja korkeamman riskin potilaita kuin tällä hetkellä, joten potilasmonitoroinnin merkitys potilasturvallisuuden varmistamiseksi korostuu entisestään. Potilaiden etämonitorointi ja tiedon katkeamaton siirto parantavat potilaan tilan valvontaa ja arviointia (mm. yhteispäivystyksessä, vuodeosastoilla, leikkaussaleissa, synnytyssaleissa, synnytyssalien vastasyntyneiden virvoitteluhuoneissa, toimenpideyksiköissä ja teho-osastolla). Hoitohenkilökunnan joustava liikkuminen eri yksiköiden välillä mahdollistuu yhtenäisellä laitekannalla. Hoitohenkilökunnalla on oltava käytössä reaaliaikainen ja katkeamaton tieto potilaan tilan muutoksista päätöksentekoa varten.
Hoitoketjun eri vaiheissa käytetään eri tason monitoreita eli raskaassa tehohoidossa käytetään vaativaan valvontaan soveltuvaa monitoria ja kevyemmin valvottavien potilaiden osalta käytetään peruskäyttöön soveltuvia monitoriratkaisuja. Lisäksi vastasyntyneillä ja lapsipotilaiden kohdalla on erityisvaatimuksia, jotka huomioidaan tarjouspyynnössä.
Potilaan mukana kulkeva siirtomonitori laitetaan potilaspaikan telakkaan, joka kytkeytyy potilaspaikan päämonitoriin. Siirtomonitori toimii myös itsenäisenä monitorina siirtojen aikana, mutta sitä voidaan käyttää myös ainoana potilasmonitorina kevyemmin valvottavilla potilailla. Tiedonsiirto monitorointitasosta toiselle on katkeamaton.
Keskusvalvontaa suoritetaan valvomoissa ja johtokeskuksissa, joihin tieto välitetään eri potilasvalvontajärjestelmistä ja lääkintälaitteilta. Potilaan valvontaa suoritetaan myös etävalvontana pc/mobiililaitteilla yli yksikkörajojen hoitohenkilökunnan toimesta. Esimerkiksi MET-ryhmän (Medical Emergency Team) potilaiden monitoroituja parametreja voidaan reaaliaikaisesti tarkastella etävalvontalaitteelta. Hoitohenkilökunta pystyy muokkaamaan/valitsemaan tarkasteltavat parametrit etävalvontalaitteelle. Potilasvalvontajärjestelmän on oltava integroitavissa eri potilastietojärjestelmiin.
Uuden sairaalan vuodeosastoilla on noin 450 potilashuonetta, jotka ovat pääasiassa yhden hengen huoneita. Teho- ja valvontahoidon osaamiskeskuksessa tulee olemaan noin 90 potilaspaikkaa, päivystyksessä seurantapaikkoja noin 60, anestesiavalvontapaikkoja noin 50 sekä leikkaus-/toimenpidesaleja noin 50. Lisäksi uudessa sairaalassa tulee olemaan noin 15 synnytyshuonetta. Edellä mainittujen paikkojen lisäksi uudessa sairaalassa on useita valvontapaikkoja eri pisteissä. Potilaspaikkojen määrät tarkentuvat suunnittelun ja rakentamisen edistyessä.
Kymmenen (10) vuoden sopimuskauden jälkeen sopimus voi jatkua toistaiseksi voimassa olevana. Hankintayksikkö päättää sopimuksen jatkamisesta joko kokonaan tai osittain 6 kk ennen sopimuskauden päättymistä ja ilmoittaa tästä sopimuskumppanilleen. Toistaiseksi voimassa olevan sopimuksen irtisanomisaika on Tilaajalla 6 kk ja Tarjoajalla 12 kk.
Muut mahdolliset potilasvalvontajärjestelmään liittyvät laitteet, tarvikkeet ja ohjelmistot (mm. hoitotarvikkeet, parametrimoduulit, muut tuoteperheeseen kuuluvat potilasvalvontamonitorit) on kuvattu tarkemmin jäljempänä tarjouspyynnössä ja Tilaaja päättää niistä erikseen.
Tilaaja päättää erikseen huoltosopimuksen laajuudesta ja käyttöönotosta takuuajan jälkeiselle ajalle. Mahdollinen huoltosopimus tehdään toistaiseksi voimassa olevana takuuajan jälkeiselle ajalle. Tarjoajan irtisanomisaika on 6 kk ja Tilaajan 3 kk.